Ikadalawampu’t Isang Oras

Mula 1 hanggang 2 NH

 **Ikalawang Oras ng Matinding Paghihirap sa Krus.**

**Ikalawa, Ikatlo at Ika-apat na Wika ni Hesus.**

**Ikalawang Salita sa Krus.**

Aking inulusang Pag-ibig, habang ako’y nananalangin kasama mo, ang nakakaakit na kapangyarihan ng Iyong Pag-ibig at ng Iyong mga paghihirap ay pinananatiling nakatuon ang aking tingin sa Iyo. Subalit nadudurog ang aking puso sa pagkakita sa Iyo na labis na nagdurusa. Nagpapakasakit Ka nang matindi sa pamamagitan ng pag-ibig at ng paghihirap, at ang mga ningas na tumutupok sa Iyong Puso ay umakyat nang napakataas upang nasa kilos ng pagliligis sa Iyo na maging abo. Ang Iyong pigil na Pag-ibig ay mas malakas kaysa sa kamatayan mismo; at iniibig na ibuhos iyon, tinitingnan ang magnanakaw sa kanan, inagaw Mo siya sa Impiyerno. Sa pamamagitan ng Iyong grasya, hinipo Mo ang kanyang puso, at ganap na nagbago ang magnanakaw na iyon; nakilala Ka niya; kinikilala Ka niyang Diyos, at lubos na nagsisisi, ay sinabi: “Panginoon, alalahanin Mo ako kapag nasa Iyong Kaharian Ka na.” At hindi Ka nag-atubili na sumagot: “Sa araw na ito, isasama Kita sa Paraiso.”, ginagawa siyang unang tagumpay ng Iyong Pag-ibig.

Subalit nakikita ko na sa Iyong Pag-ibig, hindi lamang inaagaw Mo ang puso ng magnanakaw na iyon, kundi ng maraming iyon na naghihingalo! Ah, inilalagay Mo ang Iyong Dugo, ang Iyong Pag-ibig, ang Iyong mga merito sa kanilang pamamahala, at ginagamit Mo ang lahat ng banal na mga kasangkapan at mga taktika upang hipuin ang kanilang mga puso at agawing ang lahat ng iyon para sa Iyong Sarili. Subalit dito rin, nahadlangan ang Iyong Pag-ibig! Ilang mga pagtanggi, ilang kulang na pagtititwala, gaano kawalang pag-asa! At ang paghihirap ay gayon, na pinahina Ka nito sa katahimikan!

O Hesus ko, nilalayon kong magbayad para sa mga nawawalan ng pag-asa sa Banal na Awa sa sandali ng kamatayan. Aking kalugud-lugod na Pag-ibig, pumukaw Ka ng pagtitiwala at walang hanggang pananalig sa Iyo para sa lahat, lalo na para sa mga iyon na natatagpuan ang kanilang sarili sa mahigpit na mga pagkakadikit ng matinding paghihirap; at sa bisa ng Iyong salita, ipagkaloob Mo sa kanila ang liwanag, lakas at tulong upang mamatay sa isang napakabanal na paraan, at umakyat mula sa lupang ito patungong itaas sa Langit. O Hesus, ikulong Mo ang lahat ng kaluluwa – lahat sila, sa Iyong Kabanal-banalang Katawan, sa Iyong Dugo, sa Iyong mga sugat. At sa pamamagitan ng mga merito ng Pinakamamahaling Dugo Mong ito, huwag Mong tulutang mapahamak kahit isang kaluluwa! Kasama ng Iyong tinig, nawa’y ang Iyong Dugo ay muling sumigaw para sa lahat: “Sa araw na ito, isasama Kita sa Paraiso.”

**Ang ikatlong salita sa Krus**

Hesus ko, labis na pinahirapan na Nakapako sa Krus, parami nang parami ang Iyong mga paghihirap. Ah, sa Krus na ito, Ikaw ang tunay na Hari ng mga Kalungkutan. Sa gitna ng napakaraming paghihirap, walang kaluluwa ang nakakatakas sa Iyo; higit pa, ibinibigay Mo ang Iyong sariling Buhay sa bawat isa sa kanila. Subalit nakikita ng Iyong Pag-ibig na nahahadlangan ito mismo, kinamuhian, pinabayaan ng mga nilalang, hindi maibuhos ang sarili nito, nagiging mas matindi iyon – binibigay sa Iyo niyon ang di-mailarawang mga labis na pahirap. Sa mga labis na pahirap na ito, laging sinisiyasat nito kung ano pa ang maibibigay nito sa tao; at upang lupigin siya, ginagawa nitong sabihin Mo: “Pagmasdan mo. O kaluluwa, kung gaano Kita minahal. Kung ayaw mong kaawaan ang iyong sarili, maawa ka man lamang sa Aking Pag-ibig!” Samantala, nakikitang wala Ka nang maibibigay sa kanya, sapagkat naibigay Mo na sa kanya ang lahat, ibinaling Mo ang Iyong matamlay na titig sa Iyong Ina. Siya rin ay higit pang naghihingalo dahil sa Iyong mga paghihirap; at ang pag-ibig na nagpapahirap sa Iyo nang mabuti Niya ay napakatindi upang gawin Siyang nakapako sa Krus tulad Mo. Ina at Anak – nagkakaintindihan Kayo, at nanabik Ka na may kasiyahan at nadamang naaliw sa pagkakita na maibibigay Mo ang Iyong Ina sa nilalang; at isinasaalang-alang ang buong Sangkatauhan kay Juan, sa isang tinig na napakatamis upang pukawin ang lahat ng puso, sinabi Mo: “Ginang, narito ang Iyong anak”; at kay Juan: “Narito ang iyong Ina.” Bumaba ang Iyong tinig sa Kanyang Makainang Puso, at kaisa sa mga tinig ng Iyong Dugo, patuloy na sinasabi: “Aking Ina, ipinauubaya Ko sa Iyo ang lahat ng Aking mga anak; ipadama Mo sa kanila ang lahat ng pag-ibig na ipinadama Mo para sa Akin. Nawa’y ang lahat ng Iyong makainang mga pagkalinga at mga pagmamalasakit ay maging para sa Aking mga anak. Ililigtas Mo silang lahat para sa Akin.” Tinanggap ng Iyong Ina. Samantala, ang mga paghihirap ay napakatindi, na muli, niligis Ka ng mga ito sa katahimikan.

O Hesus ko, balak kong pagbayaran ang mga pagkakasalang ibinigay sa Kabanal-banalang Birhen, dahil sa mga kalapastanganan at mga kawalang-utang-na-loob ng marami na ayaw kilalanin ang mga pakinabang na ibinigay Mo sa pamamagitan ng pagbibigay sa Kanya sa Amin bilang Ina.

Paano Ka namin pasasalamatan sa gayong mahalagang pakinabang? O Hesus, bumabaling kami sa Iyong sariling pinagmulan at iniaalay namin sa Iyo ang Iyong Dugo, ang Iyong mga sugat, ang walang hanggang Pag-ibig ng Iyong Puso! O Kabanal-banalang Birhen, gaano Ka napukaw, sa pagkarinig ng tinig ng mabuting Hesus, pinagkakatiwala Ka sa amin bilang Ina!

Pinasasalamatan Ka namin, O Pinagpalang Birhen, at upang pasalamatan Ka tulad ng nararapat sa Iyo, iniaalay namin sa Iyo ang mismong pasasalamat ng Iyong Hesus. O kalugud-lugod na Ina, maging aming Ina, ingatan Mo kami, at huwag Mo kaming hayaang magkasala sa Iyo kahit bahagya. Panatilihin Mo kaming mahigpit na nakahawak kay Hesus; sa pamamagitan ng Iyong mga kamay, itali Mo kami – lahat kami, sa Kanya, upang hindi kami makawala sa Kanya muli kailanman. Kasama ng Iyong mga layunin, nilalayon kong pagbayaran alang-alang sa lahat, ang mga pagkakasalang ibinigay sa Iyong Hesus at sa Iyo, aking Kalugud-lugod na Ina!

O Hesus ko, habang Ikaw ay nakalubog sa napakaraming paghihirap, mas higit Mo pang isamo ang kaligtasan ng mga kaluluwa. Subalit hindi ako mananatiling malamig ang loob; tulad ng isang kalapati, ibig kong lumipad sa Iyong mga sugat, hinahalikan ang mga iyon, pinagiginhawa ang mga iyon, at sumisisid sa Iyong Dugo, upang masabi kasama Mo: “Mga kaluluwa, mga kaluluwa!” Ibig kong alalayan ang Iyong tinusok at nahahapis na ulo, upang magbayad at humiling ng awa, pag-ibig at kapatawaran para sa lahat.

Maghari Ka sa aking isip, O Hesus, at hilumin iyon sa bisa ng mga tinik na tumusok sa Iyong ulo; at huwag Mong hayaan na anumang pagkabagabag ang pumasok sa akin. Magestic na noon g aking Hesus, hinahalikan Kita; draw Mo ang lahat ng aking mga isip upang pagnilay-nilayan Ka at maunawaan Ka. Pinakakalugud-lugod na mga mata ng aking Kabutihan, kahit puno ng Dugo, tingnan Mo ako – tingnan Mo ang aking kahirapan, tingnan ang aking kahinaan, tingnan ang aking abang puso, at hayaan Mong maranasan nito ang kahanga-hangang mga bunga ng Iyong banal na titig. Mga tainga ng aking Hesus, kahit na nabingi ng mga panlalait at mga kalapastanganan ng masasama, at gayunman buhos na buhos sa pakiknig sa amin – O pakiusap, pakinggan Mo an aking mga panalangin at huwag hamakin ang aking mga pagbabayad-puri. Opo, O Hesus, pakinggan Mo ang sigaw ng aking puso; kapag pinuno Mo iyong ng Iyong Pag-ibig, saka lamang mapapanatag iyon. Pinakamagandang Mukha ni Hesus ko, ipakita Mo ang Iyong Sarili – hayaan Mong makita Kita, upang hindi kumapit ang aking kahabag-habag na puso sa bawat isa at sa lahat ng bagay. Nawa’y patuloy na mabighani ako ng Iyong Kagandahan, at panatilihin Mo akong laging nabighani sa loob Mo. Pinakalugud-lugod na bibig ng Aking Hesus, kausapin Mo ako; nawa’y laging umalingawngaw sa akin ang Iyong tinig, at nawa’y ang kapangyarihan ng Iyong salita ay puksain ang lahat na hindi Kalooban ng Diyos – lahat na hindi pag-ibig.

O Hesus, pinaaabot ko ang aking mga bisig sa paligid ng Iyong leeg upang yakapin Ka; at Ikaw, ipinaaabot Mo ang Iyong mga bisig upang yakapin ako. Pakiusap, O aking Kabutihan, nawa’y ang yakap na ito’y maging napakahigpit, na walang pantaong lakas maghiwalay sa Atin. At habang tayo’y nagyayakapan tulad nito, ilalagay ko ang aking mukha sa Iyong Puso, at pagkatapos, may pagtitiwala, hahalikan ko ang Iyong mga labi, at ibibigay Mo sa akin ang Iyong halik ng pag-ibig. Kaya papayagan Mong ihinga ko ang Iyong pinakamatamis na hininga, ang Iyong Pag-ibig, ang Iyong Kalooban, ang Iyong mga paghihirap, at ang lahat ng Iyong Banal na Buhay. Kabanal-banalang mga balikat ng aking Hesus, laging malakas at matatag sa pagdurusa dahil sa pag-ibig sa akin, ibigay Mo sa akin ang lakas, ang katatagan at kabayanihan upang magdusa dahil sa pag-ibig sa Kanya.

O Hesus, pakiusap, huwag Mong ipahintulot na ako’y maging pabagu-bago sa pag-ibig; sa halip, hayaan Mong makibahagi ako sa Iyong laging pananatili! Nag-aalab na dibdib ng aking Hesus, ibigay Mo sa akin Iyong mga ningas; hindi Mo na mapigilang umapaw ang mga iyon, at sabik na hinahanap ng aking puso ang mga iyon sa pamamagitan sa Dugong iyon at mga paghihirap na iyon. Iyon ay ang mga ningas ng Iyong Pag-ibig, O Hesus, na nagpapahirap sa Iyo nang higit sa lahat. O aking Kabutihan, hayaan Mong makibahagi sa mga iyon; ang isang kaluluwa bang napakalamig at kahabag-habag sa Iyong Pag-ibig ay hindi mapukaw sa pagkahabag sa Iyo? Kabanal-banalang mga kamay ng aking Hesus, Ikaw na lumikha ng Langit at lupa, ay ngayon pinahina Ka na maging hindi makagalaw! O Hesus ko, ipagpatuloy Mo ang Iyong paglilikha – ang paglilikha ng pag-ibig. Lumikha Ka ng bagong buhay – Banal na Buhay, sa aking buong pagkatao; bigkasin Mo ang Iyong mga salita sa aking abang puso, at ganap na ianyo Mo ito sa Iyo. Kabanal-banalang mga paa ng aking Hesus, huwag Mo akong iwanang nag-iisa kailanman; pahintulutan Mo akong laging tumakbo kasama Ka, at hindi lumayo sa Iyo ng isang hakbang. Hesus, sa aking pag-ibig at aking mga pagbabayad-puri, layunin ko na paginhawahin Ka sa mga paghihirap na dinaranas Mo sa Iyong kabanal-banalang mga paa.

O Hesus kong nakapako sa Krus, sinasamba ko ang Iyong Pinakamamahaling Dugo; isa-isa kong hinahalikan ang Iyong mga sugat, nilalayong profuse sa mga iyon ang lahat ng Aking pag-ibig, ang aking mga pagsamba, ang aking mga pinakataos-puso na pagbabayad-puri. Nawa’y ang Iyong Dugo ay maging liwanag sa kadiliman, aliw sa mga pagdurusa, lakas sa kahinaan, pagpapatawad sa pagkakasala, tulong sa mga tukso, tanggol sa panganib, taguyod sa kamatayan, at mga pakpak upang dalhin silang lahat na mga kaluluwa sa Langit mula sa lupa.

O Hesus ko, lumalapit ako sa Iyo, at sa Iyong Puso, binubuo ko ang aking pugad at ang aking tahanan. O aking kalugud-lugod na Pag-ibig, tatawagin ko ang lahat patungo sa Iyo mula sa Iyong Puso; at kung may nagnanais na lumapit upang magkasala sa Iyo, ilalantad ko ang aking dibdib at hindi ko pahihintulutan siyang sugatan Ka; higit pa, kukulungin ko siya sa Iyong Puso; mangungusap ako tungkol sa Iyong Pag-ibig, at gagawin kong maging pag-ibig ang mga pagkakasala.

O Hesus, huwag Mong hayaan akong lisanin ang Iyong Puso; pakainin Mo ako ng Iyong mga lagablab, bigyan Mo ako ng buhay sa pamamagitan ng Iyong Buhay upang maibig Kita tulad nang pananabik na maibig ang Iyong Sarili.

**Ikaapat na salita sa Krus**

Nagdurusang Hesus, samantalang nananatili akong nakasuko, kumakapit sa Iyong Puso at binibilang ang Iyong mga paghihirap, nakikita ko na isang nangangatal na panginginig ang sumasalakay sa Iyong Kabanal-banalang Pagkatao. Ang Iyong mga paa at biyas ay nanginginig, waring ang isa ay nais na kumalas sa kapwa; at sa gitna ng mga pagkasira ng hugis, dahil sa katakut-takot na mga pangingisay, sumigaw Ka nang malakas: Diyos Ko, Diyos Ko, bakit Mo Ako pinabayaan?” Sa sigaw na iyo, nanginig ang lahay; lalong kumapal ang kadiliman; ang Iyong Ina, hindi makagalaw, ay namutla at hinimatay!

Aking Buhay! Aking Lahat! Aking Hesus, ano ang nakikita ko? Ah, malapit Ka nang mamatay; ang mismong mga paghihirap Mo, napakatapat sa Iyo, ay malapit nang lisanin Ka. At sa sandali ring iyon, pagkatapos ng napakaraming pagdurusa, may walang patid na pighati, nakikita Mo na hindi lahat ng kaluluwa ay kasama sa Iyo. Manapa, nakikita Mo na marami ang mapapahamak, at nadarama Mo ang masakit na paghihiwalay nila, habang pinipiglas nila ang kanilang sarili sa iyong mga kamay. At Ikaw, upang pawiin ang Banal na Katarungan para sa kanila rin, ay nadarama ang kamatayan ng bawat isa sa kanila, at ang mismong mga paghihirap na pagdurusahan nila sa impiyerno. At sumigaw Ka nang malakas sa lahat ng puso: “Huwag ninyo Akong panayaan. Kung nais ninyo ng marami pang paghihirap, handa Ako – subalit huwag ninyong ihiwalay ang inyong sarili sa Aking pagkatao. Ito ang pighati ng mga pighati – ito ang kamatayan ng mga kamatayan; ang lahat ng iba pa ay walang halaga, kung hindi Ko dapat pagdusahan ang inyong paghihiwalay sa Akin! O pakiusap, mahabag kayo sa Aking Dugo, sa Aking mga sugat, sa Aking Kamatayan! Ang sigaw na ito ay magiging patuloy sa inyong mga puso. O pakiusap, huwag ninyo Akong pabayaan!”

Aking Mahal, gaano ako nagdadalamhati kasama Mo! Himihingal Ka, ang Iyong kabanal-banalang ulo ay dumapa sa Iyong dibdib – nililisan Ka na ng buhay.

Aking Mahal, nadarama kong ako’y naghihingalo; nais ko rin sumigaw kasama Mo: “Mga tao, mga tao!” Hindi ko ihihwalay ang aking sarili sa Krus na ito, sa mga sugat na ito, upang hingin ang mga kaluluwa. At kung ibig Mo, bababa ako sa mga puso ng mga nilalang. Papaligiran ko sila ng Iyong mga paghihirap, upang hindi sila makatakas sa akin. At kung maaari ito, nais kong ilagay ang aking sarili sa pintuan ng impiyerno, upang umurong ang mga kaluluwang nakalaang pumunta roon, ihatid sila sa Iyong Puso. Subalit naghihirap Ka nang matindi at nanatiling tahimik, at lumuluha ako sa nalalapit Mong kamatayan. O Hesus ko, nahahabag ako sa Iyo, idinidiin ko ang Iyong Puso sa aking puso, hinahalikan ko Ito, at tinitingnan ko Ito kasama ang lahat ng pagmamalasakit na kaya ko; at mabigyan Ka ng lalong malaking kaginhawahan, inaangkin ko ang banal na pagmamalasakit, at kasama nito, nilalayon ko na kahabagan Kita, palitan Mo ang puso ko ng mga ilog ng katamisan at ibuhos Mo ito sa Iyong Puso, upang paginhawahin ang pait na nadarama Mo dahil sa kapahamakan ng mga kaluluwa. Ang sigaw Mong ito, O Hesus ko, ay masakit, naku; higit pa sa pagpapabaya ng Ama, iyon ay ang kapahamakan ng mga kaluluwa na lumalayo sa Iyo na ginagawang makatakas sa Iyong Puso ang masakit na panaghoy na ito! O Hesus ko, dagdagan Mo ang grasya sa lahat, na walang sinuman ang mapahamak; at nawa’y ang aking pagbabayad-puri ay para sa kabutihan ng mga kaluluwang iyon na dapat mapahamak, na hindi nawa silang mapahamak.

Isinasamo ko rin sa Iyo, O Hesus ko, alang-alang sa matinding pagpapabaya ito, na tulungan Mo ang napakaraming nagmamahal na kaluluwa, kung kanino tila ipinagkakaila Mo ang Iyong Sarili, pinababayaan sila sa kadiliman, para tulutan sila bilang mga kasamahan sa pagpapabaya sa Iyo. O Hesus, nawa’y ang kanilang mga paghihrap maging parang mga panalangin na tumatawag sa mga kaluluwa na lumapit sa Iyo, at paginhawahin Ka sa Iyong mga paghihirap.

 **Mga Pagninilay at mga Pagsasanay**

*Pinatawad ni Hesus ang mabuting magnanakaw, at may labis na pag-ibig na dalhin agad siya sa Paraiso kasama ng Kanyang Sarili. At tayo – lagi ba tayong nanalangin para sa mga kaluluwa ng napakaraming* *naghihingalo na nangangailangan ng panalangin, upang sa gayon ay maipinid sa kanila ang impiyerno, at mabuksan ang mga pintuan ng Langit?*

*Ang mga paghihrap ni Hesus sa Krus ay dumarami, subalit malilimutin ng Kanyang Sarili, lagi Siyang nananalangin para sa atin. Wala Siyang iniiwan para sa Kanyang Sarili, ibinibigay ang lahat sa atin, pati na ang Kanyang Kabanal-banalang Ina, iniaalay Siya bilang pinakamahal na handog mula sa Kanyang Puso. At tayo – ibinibigay ba natin ang lahat kay Hesus?*

*Sa lahat ng ginagawa natin – mga panalangin, mga gawa at iba pang mga bagay – may lagi ba tayong layunin na tanggapin ang bagong pag-ibig sa loob n gating sarili, upang sa gayon ay ibalik ang lahat sa Kanya? Dapat natin tanggapin iyon para maibigay iyon, upang sa gayon ang lahat ng ating ginagawa ay madala ang patotoo ng mga Gawa ni Hesus.*

*Kapag binigyan tayo ng kasigasigan ng Panginoon, liwanag at pag-ibig, lagi ba natin ginagamit ang mga ito para sa kabutihan ng iba? Sinasikap ba natin ilakip ang mga kaluluwa sa loob ng liwanag at sa loob ng kasigasigan, upang sa gayon ay pukawin ang Puso ni Hesus para magbalik-loob sila; o makasarili natin itinatago ang Kanyang mga grasya para sa atin lamang?*

*O Hesus ko, nawa’y ang bawat bahagyang kislap ng pag-ibig na nadarama ko ay maging isang apoy na maaaring tupukin ang lahat ng puso ng nilalang, at ilakip sila sa Iyong Puso.*

*Anong silbi ang ginagawa natin sa dakilang kaloob ng Kanyang Ina, na ibinigay Niya sa atin? Inaangkin ba natin ang Pag-ibig ni Hesus, ang pagmamalasakit ni Hesus at ang lahat ng ginawa ni Hesus, upang sa gayon ay masiyahan ang Kanyang Ina? Masasabi ba natin na ang ating Makalangit na Ina ay natatagpuan sa atin ang kasiyahan na natagpuan Niya kay Hesus? Lagi ba tayong malapit sa Kanya, bilang tapat na mga anak; sumusunod ba tayo sa Kanya at tinutularan ang Kanyang mga mabubuting-asal? Sinisikap ba natin ang lahat ng paraan upang hindi makatakas sa Kanyang makainang tingin, para lagi tayong mapanatili Niya na nakakapit kay Hesus? Sa lahat ng gawin natin, lagi ba natin tinatawag ang mga tingin ng Makalangit na Ina para gabayan tayo, upang sa gayon ay kumilos sa isang banal na paraan, bilang tunay na mga anak Niya, sa ilalim ng Kanyang mahabaging tingin? Upang bigyan Siya ng kaparehong kasiyahang ibinigay ng Kanyang Anak sa Kanya, hilingin natin kay Hesus ang lahat ng pag-ibig na mayroon Siya para sa Kanyang Kabanal-banalang Ina, ang kaluwalhatiang patuloy na ibinibigay Niya sa Kanya, ang Kanyang pagmamalasakit at ang lahat ng Kanyang mga kakayahan ng pag-ibig. Angkinin natin ang lahat ng ito, at sabihn natin sa Makalangit na Ina: “Nasa aming sarili si Hesus, at upang nasiyahan Ka, para matagpuan Mo sa amin ang lahat ng natagpuan Mo kay Hesus, ibinibigay namin ang lahat sa Iyo. Saka, magandang Ina, ibig din naming ibigay kay Hesus ang lahat ng kasiyahan na natagpuan Niya sa Iyo. Samakatwid, ibig namin umanib sa Iyong Puso at tanggapin ang lahat ng Iyong pag-ibig, ang lahat ng Iyong kasiyahan, ang lahat ng Iyong pagmamalasakit at makainang mga pag-iingat at ibigay ang lahat ng mga iyon kay Hesus. Aming Ina, nawa’y ang Iyong makainang mga kamay ay maging matamis na mga kadena na pananatilihin kaming nakatali sa Iyo at kay Hesus.*

*Hindi pinatawad ni Hesus ang Kanyang Sarili sa anumang bagay. Iniibig tayo sa pamamagitan ng pinakamataas na Pag-ibig, nanaisin Niya na iligtas tayong lahat, at kung maaari ay agawin ang lahat ng kaluluwa sa impiyerno, kahit kapalit ang pagdurusa ng lahat ng kanilang paghihirap. Sa kabila nito, nakikita Niya, dahil sa patuloy na hirap, nais ng mga kaluluwa na palayain ang kanilang sarili sa Kanyang mga bisig, at hindi makayang pigilin ang Kanyang paghihirap, sumigaw Siya: “Diyos Ko, Diyos Ko, bakit Mo Ako pinabayaan?” At tayo – masasabi ba natin na an gating pag-ibig para sa mga kaluluwa ay katulad ng kay Hesus? Ang mga panalangin ba natin, ang ating mga paghihirap at ang lahat ng ating pinakamaliit na mga gawa ay kaisa sa mga Gawa at sa mga panalangin ni Hesus upang agawin ang mga kaluluwa sa impiyerno? Paano natin kinahahabagan si Hesus sa Kanyang napakalaking paighati? Kung ang ating buhay ay maaaring tupukin sa isang patuloy na malaking kapahamakan, hindi magiging sapat na kahabagan ang pighating ito. Ang bawat na maliit na gawa, pagdurusa at isip na tinutupad natin kaisa kay Hesus ay maaaring gamitin para agawin ang mga kaluluwa, upang sa gayon ay hindi sila mapahamak sa impiyerno. Kaisa ni Hesus, makakamtan natin ang Kanyang sariling Kapangyarihan sa ating mga kamay. Subalit kung hindi natin tutupdin ang ating mga gawa kaisa ni Hesus, hindi magsisilbi ang mga ito na pigilin kahit isang kaluluwa na mapunta sa impiyerno.*

*Aking Mahal at aking Lahat, mahigpit Mo akong hawakan sa Iyong Puso, upang sa gayon ay madama ko agad kung gaano pinalulungkot Ka ng makasalanan sa pagpiglas ng kanyang sarili sa Iyo, at sa gayon ay magawa ang aking bahagi agad. O aking Hesus, nawa’y ang Iyong Pag-ibig ay gapusin ang aking puso, upang sa gayon, natupok ng Iyong apoy, madarama ko ang pag-ibig na mayroon ang Sarili Mo para sa mga kaluluwa. Kapag nagdusa ako ng mga pighati at mga kapaitan, saka ibuhos Mo ang Iyong Katarungan sa akin, O Hesus, at tanggapin Mo ang nais Mong kasiyahan. Subalit maligtas sana ang makasalanan, O Hesus; nawa’y ang aking mga paghihirap ay maging pag-aanib na nagbubulod sa Inyo ng makasalanan; at nawa, tumanggap ang aking kaluluwa ng kaaliwan sa pagkakita na ang Iyong Katarungan ay napawi.*